CELEX: 62012TN0394
Language: et
Date: 2012-08-28 00:00:00
Title: Kohtuasi T-394/12: 28. augustil 2012 esitatud hagi — Alfastar Benelux SA versus nõukogu

27.10.2012   
            
            
               ET
            
            
               Euroopa Liidu Teataja
            
            
               C 331/30
            
         
      28. augustil 2012 esitatud hagi — Alfastar Benelux SA versus nõukogu
      (Kohtuasi T-394/12)
      (2012/C 331/57)
      Kohtumenetluse keel: inglise
      
         Pooled
      
      
         Hageja: Alfastar Benelux SA (Ixelles, Belgia) (esindajad: advokaadid N. Keramidas ja N. Korogiannakis)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada kostja otsus lükata tagasi hageja pakkumus hankele UCA-218-07 „Tehniline hooldus — kasutajatugi ja kohapeal osutatavad sekkumisteenused nõukogu peasekretariaadi personaalarvutite, printerite ja välisseadmete jaoks” (ELT 2008/S 91-122796), mis tehti hagejale uuesti teatavaks18. juuni 2012. aasta tähitud kirjas pärast seda, kui Üldkohus tühistas kohtuasjas T-57/09: Alfastar Benelux vs. nõukogu eelmise, 1. detsembri 2008. aasta otsuse lepingu sõlmimise kohta;
               
            
                  —
               
               
                  mõista kosjalt välja hageja kasuks välja kahju, mida viimane kõnealuses hankemenetluses kandis; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et vaidlustatud otsus rikkus pakkumistingimusi, kuna tehnilise abi ülesannete täitmisel kolijate kasutamine, nagu oli ette nähtud edukas pakkumuses, on nende tingimustega vastuolus;
               
            
                  2.
               
               
                  Teine väide, et vaidlustatud otsuses on tehtud mitmeid ilmselt hindamisvigu eelkõige osas, mis on seotud eduka pakkuja julgeolekukontrolliga, asjaoluga, et erinevalt hageja töötajatest ei olnud eduka pakkuja töötajatel vastavat kvalifikatsiooni, teabe edastamise näitajatega ja pakkujate pakutud töötajate arvu hindamisega.
               
            
                  3.
               
               
                  Kolmas väide, et hindamiskomisjon ajas segamini valiku- ja lepingu sõlmimise kriteeriumid ning hankemenetluse etapid.
               
            
                  4.
               
               
                  Neljas väide, et hanketeates oli mitmeid vastuolusid ja ebatäpsusi.
               
            
                  5.
               
               
                  Viies väide, et kostja ei täitnud finantsmääruse (1) artikli 100 lõiget 2 eelkõige valikukriteeriumide kontrollimise osas.
               
            
         (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1; ELT eriväljaanne 01/04, lk 74).